 Xildhibaan Naasiir Cali Shire mar uu ka hadlaayey iibka Layanka Bilayska ayaa yidhi Arinta Laynka Bilayska waanu ka daba tagnay, markii horena badhista si fiican baanu u sii sameeynay, waana taas warqadii waxa qoray Wasiirka Hawlaha Guud, Ex Wasiir Cali Xasan, warqadaas gacantiisa ayuu ku qoray,Hayaddaha Dawladda ayuu u qoray, wuxuu u sheegay oo waliba ay tahay og og og, in Madaxweynihii hore ee Somaliland Axmed Maxamed Maxamuud Siillaanyo, in lacag la siiyo Jeelka Burco, waxa ku taala inuu Madaweynuhu igu amray in aan arintaas soo qiimeeyo wixii ka soo baxana lagu bixiyo kharashka dhismaha Xabsiga Burco, intaas waxa raacday dhulka markii la iibiyey sida ku cad warqada, cabirku wuxuu ahaa 103×30, oo halkii mitirna lagu iibiyey 300 doolar, markaas lacagtii waxay noqotay 927 kun oo doolar, wuxuu Wasiirku halkan ku caddeeyey waxa Dawlad ahaan qiimo dhimis loogu sameeyey 350 kun oo doolar, wuxuu xagga dambe kaga daray, lacagtaas waxaanu ugu talagay in lagu raro dadkii deganaa, isaga masuuliyad saaran maaha, hantida dhulka qaranka marka uu iibiyo, waa inay khasnada dawladda ku dhacdaa, dabadeedna dawladdu cidda ay markaas ka rarayso meesha ka rartaa, inkasta oo aanu ka war hayno in Dahabshiil dadkii halkaas deganaa uu Guryo u dhisay, anagu waxaanu daba soconaa lacagta ahayd 927 kun ee doolar, baan ka bixiyey 350 kun oo doolar,oo qiimo dhimis, ah, haddii ay Guddidu soo eedayso qof macnaheedu maaha waa danbiile, ee Hayaddaha Garsoorka ayey u taala, ee qofku waa inuu is dejiyaa, qaylo mashaakil iyo in dad la kiciyo looma baahna, ee waxa loo baahan yahay inuu qofku is dejiyo oo marka ay Hayaddaha Garsoorku u yeedhaan uu ka jawaabo isaguna caddaymihiisa meesha geysto. 